Bergen op Zoom
Store norske leksikon,Geografi,Verdens geografi,Europa,Nederlands geografi
Bergen op Zoom er en by sørvest i Nederland. Byen ligger i provinsen Noord-Brabant, ved Østre Schelde og nær den belgiske grensen, og har 67 514 innbyggere (2021). Byen har trelasthandel, støperi, framstilling av kjemiske produkter og verkstedindustri.
Av historiske bygninger må nevnes det sengotiske markgreve-paleet og St. Gertrud-kirken i brabantsk gotikk. Historie Keiser Karl 5. gjorde Bergen op Zoom til eget markgrevskap innenfor hertugdømmet Brabant i 1530. Under åttiårskrigen forsvarte byen sin uavhengighet overfor hertugen av Albas angrep. Uavhengigheten ble stadfestet på Münsterfreden i 1648, og byen forble uavhengig markgrevskap til 1801, da Nederland kjøpte og innlemmet den og gjorde den til grensefestning. Bergen op Zoom mistet da mye av sin økonomiske betydning. Les mer i Store norske leksikon Nederland